নামাজগড় গাউসুল আজম কামিল মাদ্রাসা
নামাজগড় গাউসুল আজম কামিল মাদ্রাসা রাজশাহী বিভাগের নওগাঁ জেলার সদর উপজেলার পার নওগাঁ (উত্তর) নামক স্থানে অবস্থিত একটি বিখ্যাত আলিয়া মাদ্রাসা। এই মাদরাসাটিকে সংক্ষেপে নামাজগড় মাদরাসা বলা হয়। মাদরাসাটি ১৯৫১ সালে প্রতিষ্ঠিত হয়েছিলো, বর্তমানে মাদরাসা বোর্ডের দাখিল ও আলিম পরীক্ষার রাজশাহী বিভাগের শীর্ষস্থানীয় ফলাফল করতে দেখা যায়। এই মাদরাসায় এবতেদায়ী, দাখিল (১। সাধারণ ২। বিজ্ঞান ৩। মুজাব্বিদ ৪। হিফজুল কোরআন), আলীম (১। সাধারণ ২। বিজ্ঞান ৩। মুজাব্বিদ মাহির),ফাজিল ও কামিল শ্রেণীতে আল কুরআন, আল হাদিস সহ সবগুলো বিভাগ চালু রয়েছে। ইসলামী আরবী বিশ্ববিদ্যালয় এর অধীনে ফাজিল অনার্স ও কামিল মাষ্টার্স (১। আল কোরাণ ও ইসলামিক ষ্টাডিজ ২। আরবি ভাষা ও সাহিত্য ৩। ইসলাম এর ইতিহাস ও সংস্কৃতি),এছাড়াও কারিগরি বোর্ডের অধীনে ভোকেশনাল (এস এস সি) ট্রেড সমুহ (১। সিভিল কন্সট্রাকশন এন্ড সেফটি ২। আইটি সাপোর্ট এন্ড আইওটি বেসিকস ৩। এপারেল ম্যানুফেকচারিং বেসিকস ৪। ফুড প্রসেসিং এন্ড প্রিজারভেশন ৫। জেনারেল ইলেকট্রিক্যাল ওয়ার্কস ৬। রিফ্রিজারেশন এন্ড এয়ারকন্ডিশনিং), বি এম টি, ও কৃষি ডিপ্লোমা চালু রয়েছে। এই মাদরাসাটি ইসলামী আরবি বিশ্ববিদ্যালয় এর অধীনে নামাজগড় গাউসুল আজম ট্রাস্ট কর্তৃক পরিচালিত। এই মাদরাসার বর্তমান অধ্যক্ষের নাম পি এম আদম আলী। গভর্নিং বডির সভাপতি মো: আবদুস সাত্তার।